Извършен планов контрол на предприятие с висок рисков потенциал Складова база "Ливадски дол", с. Николово, общ. Монтана, обл. Монтана, с оператор "Видекс Инженеринг" ЕАД, гр. София съгласно чл.157б във връзка с чл.157а, ал.2 от Закона за опазване на околната среда (ЗООС)

Дата на извършване на проверката: 22.03.2019 г. 

На 22.03.2019 г. комисия, назначена със Заповед № РД-795/21.12.2018 г. на Министъра на околната среда и водите извърши проверка по чл.157а, ал.2 от ЗООС на предприятие с висок рисков потенциал: Складова база "Ливадски дол", с. Николово, с оператор "Видекс Инженеринг" ЕАД.


Извършената проверка е съгласно утвърдения годишен план за контролната дейност на РИОСВ – Монтана за 2019 г. за спазване изискванията на законодателството по предотвратяване на големи аварии с опасни вещества. Обхватът на проверката е за изпълнение на условията в Разрешително № 68/31.07.2007 г. и Решение за изменение № 01-68/17.02.2016 г. издадено от министъра на околната среда и водите /в сила от 14.03.2019 г./, което е неразделна част от него.


При извършената проверка не са констатирани нарушения на условията в Разрешително № 68/2007 и Решение за изменение № 01-68/17.02.2016 г., но е дадено задължително за изпълнение предписание, с определен срок и отговорник за изпълнението му.

Информация за проведените проверки и плана за контролната дейност на комисията по чл.157а, ал.2 от ЗООС може да се получи по реда на Закона за достъп до обществена информация (ЗДОИ).

